**Informacija apie priėmimą į bendrojo ugdymo įstaigas**

**2022–2023 mokslo metais**

Pranešame, kad prašymai priimti mokytis Plungės rajono savivaldybės ugdymo įstaigose 2022–2023 mokslo metais registruojami sistemoje [registruok.lt](https://www.registruok.lt/go.php/Registruoti727" \t "_blank)

**Registracija į švietimo įstaigas, įgyvendinančias ikimokyklinio ir priešmokyklinio ugdymo programas**:

| **Tėvai pildo (koreguoja) prašymus** | **Siunčiami pranešimai (kvietimai) dėl įstaigos lankymo** | **Tėvai tvirtina kvietimus (kreipiasi į įstaigas dėl sutarties sudarymo)** |
| --- | --- | --- |
| Nuolat (visus metus) | Birželio 1 d. | Birželio 2 d. – birželio 15 d. |
| Nuolat (visus metus) | Liepos 7 d. (į laisvas vietas) | Liepos 8 d. – liepos 21 d. |
| Nuolat (visus metus) | Rugpjūčio 24 d. (į laisvas vietas) | Rugpjūčio 25 d. – rugpjūčio 31 d. |

Vaikai priimami į **ikimokyklinio, priešmokyklinio ugdymo grupes** pagal amžių tokia tvarka: du vaikai iš sąrašo – pagal prašymų padavimo datą ir laiką, du iš sąrašo – pagal pirmumo teisę suteikiančias priežastis.

Pirmenybė priimant teikiama:

* priešmokyklinio amžiaus vaikams, kurie jau lanko įstaigą, vykdančią ikimokyklinio ir priešmokyklinio ugdymo programas (pateikiamas tik rašytinis prašymas įstaigos direktoriui);
* našlaičiams, globojamiems ir (ar) įvaikintiems vaikams;
* vaikams, kurių brolis ar sesuo jau lanko (mokosi) toje pačioje įstaigoje;
* vaikams, kurių vienas iš tėvų (globėjų) dirba toje įstaigoje;
* vaikams, kurių vienas iš tėvų (globėjų) yra mokinys ar studentas ir mokosi mokymo įstaigos dieniniame skyriuje ar studijuoja nuolatinėse studijose;
* vaikams iš šeimų, auginančių tris ir daugiau mažamečių vaikų;
* vaikams, kurių tėvai (globėjai) arba vienas iš tėvų (globėjų) atlieka profesinę karo tarnybą ir yra keliami į naujas tarnybos vietas.

Pirmumo teisę suteikiančios aplinkybės yra lygiavertės.

Iškilus ginčams dėl pirmumo suteikimo priimant į ugdymo įstaigą, pirmenybė suteikiama atsižvelgiant į prašymo padavimo datą ir (arba) pirmumo kriterijų skaičių.